جمهور باشقانی رجب طیب اردوغانین آلمانیانین تورک سیاستچی و ناظیرلرین بو اؤلکه‌دکی پروقرام‌لارینا مانع اولونماسینا گؤستردیگی رئاکسیا اؤز مثبت تأثیرینی گؤستردی.
خاریجی ایشلر ناظیری مولود چاووش اوغلو آلمانیانین خاریجی ایشلر ناظری زیگمار گابریل ایله تلفونلا دانیشدی.  تلفون دانیشیغی‌نین گابریل-ین طلبی ایله باش توتدوغو بیلدیریلدی.
گؤروشونون، جمهورباشقانی رجب طیب اردوغانین "نازیزمین آلمانیادا بیتدیگینی ظن ائدیردیم، مگر هله داوام ائدیرمیش، من ایسته‌سم آلمانیایا گلرم و قاپی‌دان قویمادیغینیز یاخود دا چیخیشیما ایجازه وئرمدیگینیزده من دونیانی آیاغا قالدیرارام” سؤزلرین‌دن سونرا باش توتماسی دقت چکدی.
خاریجی ایشلر ناظیری مولود چاووش اوغلو جمعه گونو سحر ساعاتلاریندا آچیقلاما وئره‌رک دمیشدی کی، بیزیمله علاقه‌لرینیزی داوام ائتدیمک ایستییرسینیزسه، بیر داها تکرار ائدیرم، بیزه نئجه رفتار ائتمه‌لیسینیز، بونو اؤیرنمک مجبوریتیندسینیز. بو مئتودلا بو ایشلر اولماز، بئله داوام ائتمز و بیز ده جاوابینی وئرریک. آرتیق نه اولاجاغینی سیز دوشونون.
آلمانیانین خاریجی ایشلر ناظیری گابریل ده همین گون چاووش اوغلونا زنگ ائده‌رک، عدالت ناظیری بکیر بوزداغ ایله ایقتیصادیات ناظیری نیهات زیبکجی‌نین آلمانیادا تورک وطنداش‌لاری ایله کئچیره‌جک‌لری ییغینجاغا ایجازه وئریلمه‌مه‌سی سببین‌دن تورکیه ایله آلمانیا آراسیندا یارانان بحرانی موذاکیره ائتمیشدی.
چاووش اوغلو و گابریل مارتین 8-ده گؤروشه‌جک‌لرینه دایر راضیلاشدیلار.
